**Beszámoló a Magyar Curling Szövetség elnökségének 2018. évi tevékenységéről**

Az MCSz elnöksége a 2018-as tisztújítást követően két ponton változott, Dencső Blanka és Kelemen Krisztián került be a távozó Kassai Attila és Vaspöri Tamás helyére. Az elnökség munkáját jelentősen befolyásoló főtitkári pozícióban is változás történt a nyár folyamán.

Összesen **7 elnökségi ülést** tartottunk, ezek során **35 elnökségi határozat** született.

2018-ban az elnökségi ülések nagyjából havonta kerültek megrendezésre, emellett több stratégiai, fejlesztési megbeszélés zajlott olykor csak az elnökség, máskor bővebb részvétel mellett (jellemzően a nyári időszakban). Informális egyeztetések során készítettünk elő egyes üléseket és döntéseket, ezek alkalmanként fordultak elő.

Általában elmondható, hogy bár minden elnökségi ülés határozatképes volt, komoly problémát okoznak a személyes találkozókkal kapcsolatos egyeztetési nehézségek, ezáltal romlik a kommunikáció hatékonysága. Az ősz során a személyi változások miatt az MCSz működésével kapcsolatban született változtatási javaslatok kapcsán az eltérő álláspontok feszültséget okoztak, ezek szintén nem tették gördülékennyé a közös munkát. A Basecamp-en való kommunikációt fontos lenne racionalizálni, hogy a javaslatok követhetőségével könnyítsük az elnökség munkáját.